कर’ना भाइरासनि 2 थि खोलोबनि साग्लोबसारनाय समाव मोनसेनि गिदिर बिथांखि लादों छत्तिसगढ़ सरकारआ। कर’नानि गाग्लोबनाया माखासे गथ’साफोरनिफ्राय बिसोरनि बिमा बिफानि सायख्लुमखौ सिखना लांबाय। कर’नानि गाग्लोबनायजों जाय गथ’साफोरनि बिमा बिफाया जिउ गारनो गोनां जाबाय बै गथ’साफोरनि सिगाङाव दा माखासे गोब्राब थासारिया गसंथेफैबाय। नाथाय बेबायदि थासारियाव छत्तिसगढ़ सरकारा मोनसे गिदिर बिथांखिनि खामानि जागायनो सिगांबोनानै कर’नानि गाग्लोबनाय गोहोमजों मावरिया जानांनाय गथ’साफोरनि सोलोंथायनि बिबानखौ आखायाव लागोन होन्नानै फोसावदों।गमामायैनो छत्तिसगढ़ सरकारा बिस्थिबारखालि फोसावदोंदि, करना भाइरासनि गोहोमजों मावरिया जानांनाय गथ’साफोरनि सोलोंथाइनि गासैबो खरसाखौ सरकारआ सुफुंगोन आरो बिसोरनो फरायसा बृति (Schoolership) होनायनिबो राहा खालामनाय जागोन।